AlexejDobrolubov/national_council_slovak_2010 huggingface dataset:
27. schôdza NR SR - 9.deň - A. dopoludnia
Dátum: 2013-12-10
Poslanec: Mičovský, Ján (OĽANO)
Druh vystúpenia: Vystúpenie s faktickou poznámkou

28. Dobrý deň. Ďakujem za slovo, vážená pani podpredsedníčka Národnej rady. Ja chcem vyjadriť nádej a presvedčenie, že rokovanie o štátnom rozpočte je nielen rokovaním poslancov, ale aj ľudí, ktorí ctia to, že ekonomika je veda, ktorá má svoje zásady, a bez ohľadu na to, či sme vľavo, či vpravo, tak vieme, že z týchto zásad sa nedá nejak ubziknúť, pokiaľ nechcem byť, nechceme byť nejaké tlčhuby. A verím, že sme aj dnes toho svedkami. A ja by som sa chcel v tomto smere zamyslieť nad tým, že aj keď odborníci z oblasti ekonomiky uznávajú rôzne školy, jedni sú viac za zásahy štátu, druhí by boli radšej, keby tých zásahov bolo čo najmenej, predsi len jeden konkrétny bod, ktorý zaznel vo vystúpení pani poslankyne Mezenskej a ktorý tu už zaznel pri rozprave o štátnom rozpočte viackrát, ma upútal, a chcem dať takú možno, že z neznalosti otázku, že do akej ekonomickej školy patria také opatrenia, ako je spomínané hospodárenie v SPP s podielom štátu, ktoré rieši situáciu vyplácania dividend tak, že sa berie na to úver? Ja naozaj si netrúfam povedať, že je to zlé rozhodnutie. Ja sa len spytujem, aká je to ekonomická škola, keď bohatá firma, ktorá má prinášať tie zlaté vajíčka, nemá dostatok hotovosti a potrebuje zobrať stovky miliónov na to, aby vyplatila komusi to, čo by mal dostať len vtedy, keď je ozaj natoľko prosperujúci, že to môže vyplatiť bez úveru. Takže to je moja otázka, verím, že marginálna, napriek tomu možno by dokázala jej odpoveď osvetliť prístup odborníkov, ktorých som spomínal, medzi ktorých určite patrí aj pán minister, k takémuto štátnemu rozpočtu. Ďakujem.
27. schôdza NR SR - 7.deň - A. dopoludnia
Dátum: 2013-12-05
Poslanec: Mičovský, Ján (OĽANO)
Druh vystúpenia: Vystúpenie s faktickou poznámkou

84. Ďakujem za slovo, vážený pán predseda. Sme svedkami zaujímavých historických prestreliek ministerských a straníckych, ale domnievam sa, že práve takéto prestrelky nám veľmi regále slovenskými výrobkami nezaplatia, a napadla ma jedna iba vec, ktorá osobne mi pripadá dôležitá, aj keď nie jediná. Ak raz vieme, že fínska Nokia vyrába dobré mobily, no tak jednoducho nech ich vyrába, a my na zelenej lúke nestavajme žiadnu vývojovú základňu a nesnažme sa ich dobehnúť. Ale tejto zelenej lúke by sme jednoducho nemali dať príležitosť, aby bola len pokosená, pomulčovaná a aby sme z nej nevyťažili to, čo sme povinní vyťažiť. Mobily dovážajme, ale tie potraviny naozaj by sme nemali dovážať a naozaj by sme mali dosiahnuť, aby človek, ktorý tú zelenú lúku chce využívať, aby ju využíval na produkciu, a nie na to, že dostane 160 eur za rok za to, že to len pokosí. Som teda toho názoru, že by bolo veľmi dobré, keby pán minister na rok mohol doniesť správu, kde budú dve čísla. To prvé bude znamenať, že sme využili európske dotácie určené pre pôdohospodárstvo na Slovensku na 100 %, a to druhé číslo by malo byť nulové, že sme nedali ani euro za to, že niekto nevyrobil potraviny, ale dostal na to neprimeranú dotáciu. Ďakujem.
27. schôdza NR SR - 7.deň - A. dopoludnia
Dátum: 2013-12-05
Poslanec: Mičovský, Ján (OĽANO)
Druh vystúpenia: Vystúpenie s faktickou poznámkou

8. Dobré ráno. Ďakujem za slovo, vážená pani podpredsedníčka, a ďakujem tebe, pán poslanec Hlina, že si to tak jasne pomenoval. Áno, my tu chodíme ešte stále aj po 60 rokoch okolo horúcej kaše a žneme búrku, pretože sme siali vietor, alebo minimálne sme sa jasne voči nemu nevymedzili. Stále je to tu. Táto krajina počas druhej svetovej vojny z veľkej časti prežila v zbabelosti, v arizáciách, v nevidení toho, že sme vyvraždili 70-tisíc obyvateľov a minimálne sme boli pri tom ticho, a ak si myslíte, že neexistuje súvislosť medzi tým, čo tu dnes hovoríme, a tým, že sme neboli schopní zaujať jasné stanovisko voči tomu, čo máme ťaživé dedičstvo z minulého storočia, tak sa teda všetci mýlime. A preto som presvedčený, že táto téma, ako ju otvoril pán poslanec Hlina, je veľmi dobre, že tu zaznela, a je veľmi potrebné, aby práve z tejto siene, ešte nie je neskoro, zaznel jasný hlas, že tak, ako to pomenoval Hlina, že s teroristami sa nevyjednáva, tak s tými, ktorí ešte stále majú pochybnosti o tom, čo bolo a čo nebolo správne, tak s tými tiež by sme sa nemali nikdy rozprávať. A dávam to do kontrapunktu s týmto zákonom, pretože ja som pri jeho prvom čítaní vystúpil s tým, že naozaj mi tam chýba jasné podporenie tých, ktorí dnes sú na opačnej strane a ktorí už možno neboli so zbraňou v ruke v horách počas povstania, ale ktorí dnes sa snažia jeho idey veľmi rukolapne a hmotne zreteľne uchopiť. Spomenul som prípad obce Pohronský Bukovec, ktorá má 90 občanov, ale z tých 90 občanov je 90 takých, ktorí, keď poviem, ideme stavať bunker Jegorovov, tak sme ho postavili s pomocou Lesov Slovenskej republiky za pol milióna korún. A stojí tam. Keď som povedal, že mi chýba označenie miesta, kde bol chytený Golian a Viest, tak som si to miesto našiel a označili sme ho. Takže prosím, v tomto zákone myslime viacej práve na týchto ľudí. Ďakujem.
27. schôdza NR SR - 4.deň - A. dopoludnia
Dátum: 2013-11-29
Poslanec: Mičovský, Ján (OĽANO)
Druh vystúpenia: Vystúpenie s faktickou poznámkou

162. Ďakujem za slovo. Ďakujem aj za to vystúpenie, pán poslanec Duchoň, celkom kultivované vystúpenie, len mne z neho zaznieval, aspoň v jednom prípade, jeden taký silne falošný tón. Vy ste tam spomínali an bloc obchodné spoločnosti, ktoré, už teda eseročky, ktoré by po piatom roku akosi logicky mali mať zisk, lebo veď na to sú. A mňa v tej chvíli napadol jeden taký príklad, taký neekonomický, neobchodný, ale možno nie celkom nenáležitý. Zoberme si žiačika, ktorý ide do školy a nie je veľmi dobrý. A už päť rokov do tej školy chodí. Možno sa aj snaží, možno má nejaké aj objektívne zlé sociálne zázemie, proste príčin tam môže byť veľa a my už od tohto žiačika by sme chceli, aby po tom piatom roku jednoducho bol dobrým žiakom a ak nie je, tak mu môžme prisúdiť akési výrokové znenie, že je neschopný a že vlastne ani ako do tej školy chodiť nemal. Viem, priťahujem to za vlasy, ale chcem vám len poukázať na to, že ozaj je nesprávne, aby ste an bloc všetkým takýmto spoločnostiam povedali, že oni majú byť jednoznačne po istej dobe už v zisku, v opačnom prípade sa stala kdesi u nich chyba. Jednoducho je možné, že sa veľmi tí majitelia snažia, alebo ten majiteľ, ale jednoducho nemá v živote šťastie. No a ešte aj na konto toho, čo sa tu teraz v posledných chvíľach tak zjavuje, to je bystrické voľby a to pálkovanie teda, že kto a ako. Nechcem sa vyjadrovať k tej podstate, aj keď je celkom presná, ale jedna vec mi aj tu znie tak trocha falošne. My všetci, alebo teda tí, čo v tejto sieni už desaťročia sedia, sa pričinili o to, že Bystrica volila tak, ako volila. Myslím si, že to memento je úplne pre všetkých a nejaké si to vracania tej loptičky z jednej strany na druhú sa mi zdá ako nie celkom presné. Ďakujem.
27. schôdza NR SR - 3.deň - B. popoludní
Dátum: 2013-11-28
Poslanec: Mičovský, Ján (OĽANO)
Druh vystúpenia: Vystúpenie s faktickou poznámkou

Ďakujem pekne za slovo, vážená pani podpredsedníčka. Ďakujem ti pekne, Martin, za to objasnenie. Chcem len upozorniť pána ministra a snemovňu, že to, že hovoríme teraz o zozname, ktorý treba takýmto jemným spôsobom posúdiť, ako rozprával pán poslanec Fecko, aby nedošlo náhodou k nejakej duplicite, aby sme nevydávali pozemky, kde už je rozbehnuté neukončené reštitučné konanie, už je ozaj vysoká špeciálna nadstavba. Treba len zdôrazniť, že ministerstvo vo svojom návrhu vôbec neuvažovalo, že by sa takýto zoznam mal vypracovať. To znamená, že tu len vidíme, že keď sa začneme baviť o probléme, ktorý je naozaj vážny a za ktorým sú desiatky miliónov, tak prídeme na dôležité veci, ktoré treba doriešiť. Zdá sa mi ako len potvrdenie toho, že v tomto smere v zákone teda predkladateľ zanedbal zamyslieť sa nad takýmito možnosťami. Tak o tom svedčí práve skutočnosť, že takéhoto zoznamu zatiaľ potreba nebola vôbec špecifikovaná. Takže verím, že práve po tomto rokovaní bude prijatý náš pozmeňujúci návrh, v ktorom o takomto zozname, o takýchto zoznamoch rozprávame, pri ktorých potom, samozrejme, bude treba prihliadať na to, o čom rozprával pán poslanec Fecko. Ďakujem pekne.
27. schôdza NR SR - 3.deň - B. popoludní
Dátum: 2013-11-28
Poslanec: Mičovský, Ján (OĽANO)
Druh vystúpenia: Vystúpenie s faktickou poznámkou

Ďakujem pekne. Ďakujem pekne aj za podporné stanovisko. Ja si myslím, že práve toto je príklad, ako sa hľadá riešenie. Dajme Bohu, čo je Božie, dajme cisárovi, čo je cisárovo, budú spokojní ochranári, budú spokojní ľudia, ktorí majú prioritný záujem na tom, aby územia chránené boli ozaj chránenými, budú spokojní lesníci, ktorí budú mať istotu, že z týchto chránených území nebude, po prvé, prenikať hmyz, ktorý ohrozuje ich hospodárske záujmy a spôsobuje im veľký rozsah problémov, a keď aj sa tak stane, tak že škody, ktoré takto vzniknú, budú sanované bez toho, aby vznikol nejaký blokačný mechanizmus, ktorý celú vec zacyklí a tú vojnu, o ktorej sme tu viackrát hovorili, predĺži. Takže verím, že toto je jedna z možností, možno existujú ďalšie možnosti. Predpokladám, že bude dobré, ak ich budeme hľadať, pretože naozaj je škoda pokračovať v tom, aby sme mali nesúlad v dvoch dôležitých zákonoch. Ďakujem pekne.
27. schôdza NR SR - 3.deň - A. dopoludnia
Dátum: 2013-11-28
Poslanec: Mičovský, Ján (OĽANO)
Druh vystúpenia: Vystúpenie s faktickou poznámkou

Ďakujem za slovo, vážená podpredsedníčka. Pán poslanec Martinák Ľuboš, my dvaja by sme si mohli rozprávať o tom určite dosť. A napokon vyšli sme takpovediac z jedného medzilaboreckého hniezda. A určite by sme mohli povedať aj veci, ktoré sa nám nejako nežiada veľmi zdôrazňovať. Tým chcem len naznačiť, že tie pravdy bývajú niekedy večné a je dobré, keď ich ctíme, a niekedy tie pravdy bývajú také, že podliehajú vývoju a že ak sa chceme dopracovať k nejakému rozvojovému pokroku, tak je dobré niekedy aj ustúpiť z večnej pravdy, ktorá nie je večnou pravdou, a hľadať riešenia. A ja si myslím, že my nesmie v Národnej rade kvôli tomu, aby sme obhajovali tie pravdy, ktoré nie vždy môžu platiť, ale aby sme sa v záujme krajiny pokúsili posunúť dopredu aj pomocou zákonov, lebo zato sme tu, a ukázali, že je to možné. Myslím si, že tá rétorika, aj pán kolega Hlina to tak povedal, ktorú ste použili, tá klasická, sa možno určite v tejto chvíli páči 90 % mojich kolegov, ktorých uniformu mám na sebe, napriek tomu nie som presvedčený, že to je tá rétorika, ktorá by nám mala jednoznačne byť návodom na to, ako tie škody, ktoré si aj ty spomínal a ktoré tu evidentne vznikali a možno aj stále vznikajú, do budúcnosti eliminovať. A preto chcem povedať, že rozumiem ti, čo si povedal, je to rétorika používaná veľmi často. Ale nie je celkom presná. A ja sa vo svojom vystúpení pokúsim poukázať na to, čo si myslím, že je našou poslaneckou povinnosťou, ukázať, ako sa večné pravdy môžu meniť na istý pokrok v podobe toho, že uznáme, že nie všetko, čo sme v minulosti urobili, bolo správne. Ďakujem pekne.
14. schôdza NR SR - 4.deň - A. dopoludnia
Dátum: 2013-02-01
Poslanec: Matovič, Igor (OĽANO)
Druh vystúpenia: Vystúpenie v rozprave

141. Len veľmi stručne. Pán podpredseda, aj teda milí kolegovia, aby som to trošku spestril, tú komornú atmosféru a rutinu, aby teda nejaké rozpravy prebiehali. Presne ja si takto predstavujem prácu poslancov. Príde nejaký problém, vyskytne sa, dve malé deti, chúďatká, v tom Senci sa utopili a možno iba preto, lebo je nejaká diera v zákone, hlúpa, ktorá práve neukladala takúto povinnosť, aby tam ten plavčík bol. Takže ja som veľmi rád a takýmto spôsobom, hovorím, si predstavujem prácu poslanca, takže v plnej miere podporujem.
14. schôdza NR SR - 4.deň - A. dopoludnia
Dátum: 2013-02-01
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

118. Lojzo, aj keď si v podstate v tom vypočítavaní náš klub označil de facto za klub s najvyššou účasťou percentuálneho zastúpenia vlastne tuná v pléne, a tým pádom to viac-menej bolo niečo, čo nám pomohlo, alebo si nás vlastne teda pochválil, dovolím si ohradiť sa voči pár veciam. Jedno, mrzí ma klamstvo, ktoré si povedal, citujem: "Poslanecké grémium naprieč politickým spektrom odporučilo nezverejňovať záznamy z kamier pánovi predsedovi parlamentu." Tým pádom si povedal, že aj zástupca nášho klubu na poslaneckom grémiu hlasoval za, alebo odporučil nezverejňovať záznamy z kamier. Po prvé nemáš to odkiaľ vedieť a po druhé to nie je pravda, a inak povedané, je to hrubá lož. Nikto za náš klub nikdy nehlasoval a neodporúčal predsedovi Paškovi, aby nezverejňoval nejaké záznamy z kamier. Druhá vec je, keď si povedal, že kľúčový moment pre parlamentnú demokraciu bude sprístupnenie záznamov z kamier. Ja si myslím, že sa hlboko mýliš. Lebo viem, že, viem si predstaviť viacerých poslancov, ktorí keď nemajú čo robiť, tak si prídu sadnúť do sály a tvária sa teda, že niečo robia, a v skutočnosti nerobia. Naozaj, poslanecká práca nie je iba o vysedení si tu nejakého vajíčka alebo znesení nejakého vajíčka, sedenia nezmysluplného v pléne, ale veľakrát aj o stretaní sa s ľuďmi. A keď sa pôjdeš pozrieť do našich priestorov nášho klubu, tak tie tri miestnosti, ktoré máme, tak sú permanentne plné s nejakými ľuďmi, ktorí za nami prídu, s ktorými sa stretáme, a aj naši poslanci tam sú. Čiže búšiť tu teraz populisticky do toho, že jedinou prácou poslanca je sedieť v pléne, tak je naozaj čistý, hrubý, vulgárny populizmus. Jasné, uznávam mieru, že každý teda ten poslanec by sa tu aspoň kedy-tedy mohol ukázať aspoň pri tých zákonoch, ktoré spadajú do jeho odbornosti.
14. schôdza NR SR - 4.deň - A. dopoludnia
Dátum: 2013-02-01
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

24. Pán exminister, som rád, že podporuješ ten návrh, ale zároveň hovoríš, že je nevykonateľný, ktorý som predložil. Ale neboj sa, alebo teda v podstate ja sa nebojím a neboj sa ani ty. Jednoducho ministerstvo má päť mesiacov, alebo my poslanci máme päť mesiacov na iniciatívu, aby sme jednoznačne zákonom zadefinovali, čo slovenský výrobok je a čo nie. A keď si teda prečítaš ten pozmeňujúci návrh, ktorý som predložil, tak v podstate tých päť mesiacov vlastne máme priestor na to, aby sme tento krok urobili, a takýmto spôsobom potom aj ten pozmeňujúci návrh naozaj bude jednoznačne vykonateľný a nespochybniteľné informácie nám takýmto spôsobom aj tí predajcovia poskytnú. Takže nemaj strach, päť mesiacov môžeš využiť ty, môžem využiť ja, môže využiť ministerstvo. Takže nevidím problém, aby sme to nepodporili.
14. schôdza NR SR - 1.deň - B. popoludní
Dátum: 2013-01-29
Poslanec: Matovič, Igor (OĽANO)
Druh vystúpenia: Vystúpenie

126. Ja si neodpustím iba jednu takú malú poznámku smerom k poslancom SMERU, že ja som naozaj po dlhom čase, po tom, ako ste predstavili vášho kandidáta Kalinu, naozaj som začal váhať a som rozmýšľal, že ako teraz ten problém vyriešiť, že keď som vlastne dopredu dal prísľub, že budem voliť pána Mikloška, a odrazu SMER predstavil kandidáta, ktorého považujem osobne možno v tejto veci za lepšieho odborníka, a normálne som mal dilemu. Ale teda vy ste túto dilemu za mňa vyriešili, že ste ho stiahli. A je mi to o to viac ľúto, že konečne som mohol prvého vášho kandidáta podporiť.
11. schôdza NR SR - 15.deň - B. popoludní
Dátum: 2012-12-19
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

95. Pán poslanec Kondrót, povedali ste takú zvláštnosť celkom, že dovolil som si spomenúť staršie rozhodnutie pána Holjenčíka. A vám to nepripadá namieste, keď dnes vy tu argumentujete alebo minister argumentuje s tým, že však sa spoľahnime - nezávislý orgán, nezávislý odborník na čele toho orgánu rozhodne. Nepripadá vám namieste sa pozrieť na schopnosť jeho rozhodovania práve tým, že spomeniem nejaké predošlé jeho rozhodnutie? A ja vám to ešte raz opakujem. Jeho predošlé rozhodnutie má taký dôsledok, že dnes Slovenská republika alebo ľudia na Slovensku sa každým rokom skladajú na 0,5 terawattu elektrickej energie, čo je 500-tisíc MW a na každý 1 MW sa dopláca približne 400 eurami. To znamená 200 mil. eur ľudia každý rok sa skladajú na vyššiu cenu elektrickej energie a toto je na základe rozhodnutia SMER-u a pána Holjenčíka. Takže ja si myslím, že práve, že to je namieste spomínať bývalé hriechy ľudí, na ktorých sa teraz ideme tváriť, že sú anjeli na správnom mieste. A, pán poslanec Bagačka, hovoríte, že už nemá zmysel nejaký okrúhly stôl, lebo som vyriekol ortieľ. Samozrejme, ja som nemyslel okrúhly stôl s tým, že výsledok toho okrúhleho stola bude iba, že pán minister niečo vysvetlí, ale myslel som okrúhly stôl taký, že sa tam doplnia možno dve, tri, štyri vety a budeme spokojní všetci a nebudeme zbytočne vyčítať vám niečo, čo teda možno ani nemáte v skutočnosti v úmysle. Len takýmto spôsobom nám to naozaj môžete dokázať, že to nemáte v úmysle, keď ukážete gesto alebo prejavíte to gesto dobrej vôle.
11. schôdza NR SR - 15.deň - B. popoludní
Dátum: 2012-12-19
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

55. Pán minister, ja sa snažím vždycky, keď ktokoľvek hovorí a keď ho aj trebárs nemám rád, a teraz nehovorím konkrétne o vás, ale snažím sa počúvať a nájsť tam možno nejaký kúsok pravdy a stále sa snažím si myslieť, že ten človek to možno myslí dobre, len nie je pochopený. A ja by som úprimne vám z tohto miesta chcel poradiť jednu vec. Vzhľadom na to, že vidíte, že čítame ten zákon inak, ako ho prezentujete vy. Keď vieme a grémium dohodlo to, čo hovoril aj Jozef Viskupič, že tak či tak o piatej skončíme a o piatej budete asi si gratulovať k Vianociam a ku koncu roku, tak či tak o tom sa bude prerokovať na januárovej schôdzi, pravdepodobne tento zákon. Skúste rovno teraz prisľúbiť, že všetkým záujemcom z opozície, prípadne odborníkom, ktorých by si doniesli, urobíte v januári jeden deň okrúhly stôl, budete sa tým ľuďom venovať a vysvetlia sa naozaj všetky veci, prípadne, že ste ochotní doplniť návrh zákona tak, aby neboli žiadne pochybnosti, že možno jeden človek od stola niekde v ÚRSO bude rozhodovať, že či dá tomu žralokovi, alebo tej veľrybe nejakú podporu a urobte takéto gesto dobrej vôle, aj toto je vhodné predvianočného obdobia. Urobte gesto dobrej vôle. Ukážete, že ste minister na správnom mieste, a behom toho januára vieme to možno spoločne trošku vycibriť tak, aby neboli v opozícii pochybnosti. Myslím si, že toto by bol správny krok a keď teraz vystúpite, poviete, že takéto niečo urobíte, úplne inak, si myslím, že aj bude prebiehať ďalšia tá rozprava a nepôjdeme so zlým pocitom na Vianoce.
11. schôdza NR SR - 15.deň - B. popoludní
Dátum: 2012-12-19
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

45. Dovolím si nadviazať na svojho predrečníka, lebo som to chcel aj tak v podstate ako reakciu na pána podpredsedu povedať. Ja sa obávam, že arogancia, s akou SMER predkladá tento návrh zákona a arogancia, s akou ešte v podstate akože ešte ústretoví krok a ruší horný limit, svedčí skôr o tom, že niekto pre Roberta Fica veľmi nebezpečný, ho drží veľmi pevným stiskom za partie, ktoré sú veľmi citlivé pre každého jedného chlapa. Možno je to tým, že vlastní nahrávku o nejakých 30 a 45 miliónoch získaných vlastnou hlavou, možno je to tým, že vlastní nahrávku z nejakého konšpiračného bytu na Vazovovej ulici. Možno niečím ešte iným omnoho silnejším. Ale ja si myslím, že jeho tichosť, a to arogancia, ktorou SMER chce presadiť tento návrh zákona, jednoznačne svedčí o tom, že niekto veľmi vplyvný, veľmi vplyvného človeka v SMER-e na veľmi vysokej pozície veľmi pevným stiskom drží za veľmi citlivé partie pre každého jedného chlapa.
11. schôdza NR SR - 15.deň - B. popoludní
Dátum: 2012-12-19
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

21. Zarážať ma môžu dve veci. Samozrejme, tak ako každého jedného v opozícii samotný návrh zákona, ale aj to, že tu z celého SMER-u okrem tých ľudí, ktorí tu sedieť musia za rečníckym stolom, sedí jeden jediný poslanec. Z 83 ľudí tu sedí jeden, jediný poslanec! Ja mám pocit, že sa hanbia a rozmýšľajú na tým, že akým spôsobom sami pred sebou, keď pri Vianociach alebo na konci roku budú sumarizovať rok, ako sami pred sebou pred tým zrkadlom ospravedlnia ten hriech, ktorý dnes tu spáchajú. Ja pevne verím ľuďom v SMER-e, ktorí ste tam možno tí noví, nepoškvrnení, ktorí ešte s tou politikou nemáte príliš veľa spoločného a ktorí ste tu prvýkrát, že sami nedovolíte, aby tento zákon prešiel. Je to zlodejstvo najväčšieho rangu. Ak neviete v čom, poďme si sadnúť dozadu do salónika, sadneme si, budem vám to vysvetľovať a skúsime vám povedať podstatu. Nepočúvajte klamstvá, ktoré vám hovoria ľudia, možno pán minister a ktorí sa vám snažia nahovoriť, že všetko je v poriadku, alebo to, čo hovorí pán spravodajca. Odtiaľto chcem, možno, reagujem na Lojza, chcem vysvetliť to, čo dal v tom pozmeňováku, keď dáva vypustiť bod 7, znamená, že chce naďalej zachovať, aby podpora bola do 200 MW, a Lojzo, máš pravdu, treba vypustiť bod 7, lebo to, čo urobil výbor, iba zrušil vrchný limit. To znamená, že odpálil 200 MW a urobil podporu do trilióna megawattov a to je drastický rozdiel, ale čudujem sa, že to nevie sám spravodajca.
11. schôdza NR SR - 15.deň - A. dopoludnia
Dátum: 2012-12-19
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

80. Chcel som iba doplniť informáciu, ktorú som pred tým nemal úplne alebo teda som ju nepostrehol, že pri tých 3,5 mil. kg múky a cestovín, našťastie, aspoň tam sme mali zábezpeku, takže vlastne priama nejaká škoda nehrozí, ale každopádne 3,5 mil. kg múky a cestovín sa chudobným ľuďom nedostalo, to naďalej je vina pod gesciou pána Simona.
11. schôdza NR SR - 15.deň - A. dopoludnia
Dátum: 2012-12-19
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

74. Pán poslanec Simon, ja naozaj, úprimne som si myslel, že po maďarsky správne sa povie Simon a že všetci ľudia, čo vám hovoria Šimon, vám ubližujú, takže dobre, tak ja vám odteraz budem hovoriť Šimon, lebo je mi to prirodzenejšie, ten mäkčeň som tam nevidel, takže budem tak hovoriť. (Reakcia z pléna.) Maďarský pravopis neovládam, keď počujem, odzadu že by som ho mal ovládať, ale tak dobre, už ho ovládam. Pán poslanec Simon, vy ste boli 20 mesiacov ministrom, odvtedy, odkedy ste prevzali úrad, dovtedy, dokedy skončil deadline na rozdávanie pomoci. Mali ste 20 mesiacov na to, aby ste opravili prípadné chyby po SMER-e. A keď oni zadali, že to musí byť rozdávané cez charitatívne organizácie, a vedeli ste, že tie charitatívne organizácie nie sú to schopné nejako zabezpečiť, iniciatívne mali ste im chodiť okolo zadku, mali ste im tam dať 20, 30, 150 svojich ľudí, ale mali ste všetko urobiť preto, aby tieto organizácie tú distribúciu zvládli. Dvadsať mesiacov ste rozdávali a mali ste zabezpečiť rozdanie potravinovej pomoci pre 500-tisíc ľudí. Citujem vás, povedali ste: "Mňa vonkoncom nezaujíma, že 412-tisíc ľudí dostalo pomoc." Použijem vaše slová: "Mňa vonkoncom nezaujíma, že ste rozdali pomoc pre 412-tisíc ľudí. Mňa vrcholne ale zaujíma, že pod vaše ministerstvo, pod vaším vedením umožnilo, aby sa doslova vyparilo 3,5 mil. kg múky a cestovín a táto pomoc sa nedostala ľuďom v núdzi. Toto ma zaujíma. Ak minister Jahnátek tu prezentoval informáciu, že nejaká budova nemala strechu a v skutočnosti strechu má, ako vy hovoríte, tak to by bola hanba ministra Jahnátka, verím, že sa v rozprave alebo v záverečnej reči k tomu vyjadrí, či tam teda budova strechu má, alebo nemá, ale ja zase predpokladám, že keď minister tu niečo ukáže, tak si ta tým, stojí.